laion/Wikipedia-Exotic huggingface dataset:
פיודור וסילייב

פיודור וסילייב (ברוסית: Фёдор Васильев;‏ 1850 – 1873) היה צייר נוף רוסי שמייצג את סגנון הנוף הלירי באמנות הרוסית. פיודור וסילייב נולד בגאצ'ינה לפקיד ממשלתי בדרג נמוך, ב 1850. הוריו נישאו ארבע שנים מאוחר יותר, והוא תמיד נחשב לילד לא חוקי. פיודור נאלץ להתפרנס מגיל 12 - הוא עבד כדוור, סופר ועוזר של משחזר תמונות. לאחר מות אביו, הוא הפך למפרנס הבלעדי של המשפחה. ב-1863 הצליח להיכנס לשיעורי הערב של בית הספר לציור באגודה לקידום אמנים. בזמן הלימודים, וסילייב הכיר ציירים רבים, שטיפלו בו. בשנת 1866 צייר הנוף המפורסם איוואן שישקין התאהב באחותו של פיודור יבגניה וסילייב. שישקין הכיר את פיודור והחל ללמד אותו ציור נוף. מיולי עד נובמבר 1867 עבדו שישקין עם וסילייב יחד בקרלייה. כמה מקומות בארכיפלג היו נושאים לציורי שני האמנים. מאוחר יותר הכיר שישקין את פיודור לאיוואן קראמסקוי, איליה רפין ואספני האמנות פאבל טרטיאקוב ופאבל סטרוגנוב. מאוחר יותר הפך וסילייב למתחרה מרכזי של איוואן שישקין והאחרון הואשם לעיתים קרובות בשימוש בתככים ובהשפעה פוליטית בניסיון לנצח את וסילייב בתחרויות אמנות שונות. ביצירותיו המוקדמות של וסילייב, כמו "לאחר סופת רעמים" (1868), אפשר להרגיש את השפעתה של אסכולת ברביזון; האסכולה הצרפתית השפיעה על האמנות שלו אבל מעולם הוא לא חיקה אותם במוטיבים. למרות שבתחילה, וסילייב היה נחות מבחינה טכנית מציירי הברביזון, רוב המבקרים מסכימים שבסופו של דבר הוא מצא את הדרך שלו להתמודד עם הנושאים. בשנת 1870, וסילייב נסע על הוולגה עם איליה רפין, התמונה "נוף הוולגה. בארגס" (1870) הייתה הצלחה גדולה. בשנת 1870 הפך לחבר בתנועת הנודדים. בשנת 1871 צייר וסילייב את "הפשרת השלגים" (1871), מה שפרסם אותו מיד. משפחת הצאר (הנסיך אלכסנדר, לעתיד הצאר אלכסנדר השלישי), הזמינה עותק מהציור, והאגודה לקידום אמנים העניקה לציור פרס ראשון. מאוחר יותר העותק של הנסיך אלכסנדר הוצג ביריד העולמי של לונדון 1872 וזכה במדליה. וסילייב התקבל, כמתמחה, לאקדמיה הקיסרית לאמנויות. הוא אובחן כחולה בשחפת ונאלץ לעזוב את סנט פטרבורג, ועבר לחצי האי קרים. החברה לקידום אמנים מימנה את שהותו שם, אך הוא חויב לשלם בציוריו. וסילייב לא הצליח להתרגל לנוף החדש. הוא המשיך לצייר את המישורים הרוסיים; יצירותיו, כמו יצירת המופת שלו "אחו רטוב" (1872), נעשו מתוך הזיכרון וסקיצות ישנות. מאוחר יותר החל וסילייב לצייר את הנוף של קרים, בהדרגה התחיל להרגיש את המשיכה לנופי ההרים שם. "הרי קרים" (1873) הייתה יצירה יוצאת דופן והיצירה האחרונה של האמן. הוא מת ביאלטה ב־1873 בגיל 23. התערוכה לאחר מותו בסנט פטרסבורג זכתה להצלחה רבה, וכל יצירותיו נמכרו לפני התערוכה. לעבודותיו הייתה השפעה חזקה על הדור הבא של ציירי הנוף הרוסים. היסטוריונים של אמנות מדגישים את השפעתו של פיודור וסילייב על יצחק לויתן, ולנטין סרוב, ויקטור בוריסוב-מוסטוב. לאחר הסופה, 1868 אחרי הגשם, 1867 סירות על הוולגה, 1870 ביצות ביער, 1872 מדיה וקבצים בנושא פיודור וסילייב בוויקישיתוף Rodionov, V. (2007). Masterpieces of the State Tretyakov Gallery, Moscow: Red Square Publishers http://www.centre.smr.ru/win/artists/vasil/daty_vasil.htm
תמר אדרי

תמר אדרי (לבית גז'בין) (4 בינואר 1948 – 14 ביוני 2014) הייתה מנכ"לית ועדת הבחירות המרכזית לכנסת. תמר (תמי) אדרי נולדה בתל אביב להלנה ורפאל גז'בין, מנהלו הראשון של בית החולים רמב"ם בחיפה ומנכ"ל משרד הבריאות בשנים 1967 – 1971. תמר למדה בבית הספר "חוגים" בחיפה והיא בוגרת הגימנסיה העברית בירושלים. היא סיימה (1975) תואר ראשון בהיסטוריה כללית מטעם האוניברסיטה העברית בירושלים. בשירותה הסדיר בצה"ל, 1966 – 1968, שירתה כמקפלת מצנחים. את עבודתה בוועדת הבחירות המרכזית לכנסת החלה באוקטובר 1969 כמזכירה ביחידה לתפקידים מיוחדים שעסקה במיקום קלפיות, בהצבעה בכלי שיט, ובהסיעי בוחרים לקלפיות. לאחר מכן התמנתה למזכירת הוועדה לצידו של רכז הוועדה דאז מנחם טרלו. ב – 1988 עם פטירתו של מנחם טרלו, נבחרה למחליפתו וכעבור שנה מונתה על ידי יו"ר הוועדה, שופט בית המשפט העליון, אליעזר גולדברג, למנכ"ל הוועדה. בתפקיד זה שימשה עד לפרישתה בתחילת 2010. תמר ניהלה והייתה מעורבת, כמנכ"לית הוועדה, בשתים עשרה מערכות בחירות. היא הכירה את חוקי הבחירות, התקנות ונוהלי העבודה. עם פרישתה ב–2010, מונתה במקומה כמנכ"לית הוועדה, מזכירתה אורלי עדס. תמר אדרי הייתה נשואה לדוד אדרי והתגוררה במושב מבוא ביתר שבהרי יהודה. לזוג נולדו שלושה ילדים. היא קבורה בבית העלמין במושב. ערב חדש - 23.06.1992 - בחירות 1992 בחירות הימאים 1996 עם תמי אדרי גלובס / אושר תקציב ועדת הבחירות המרכזית 9.4 מיליון ₪ / 01.08.2008 מנכ"ל ועדת הבחירות המרכזית – בחירות לכנסת ה – 16 / מערכת קליטת נתוני ההצבעה מאובטחת ופועלת ללא דופי. ועדת לענייני ביקורת המדינה – נבו / ועדת הבחירות המרכזית מתייחסת לדוחות מבקר המדינה הודעת אבל על מותה / וועדת הבחירות המרכזית הכנסת – The Knesset מדף פייסבוק ...לזכרה של חברתנו תמר (תמי) אדרי ז"ל / 3 ביולי 2014
ז'אק לנקסאד

ז'אק לנקסאד (בצרפתית: Jacques Lanxade;‏ נולד ב-8 בספטמבר 1934) הוא אדמירל ודיפלומט צרפתי אשר שימש כראש מטה הכוחות המזוינים (מקביל לרמטכ"ל) בין השנים 1991–1995. לנקסאד נולד בטולון ב-8 בספטמבר 1934. הוא נכדו של האדמירל רנה לנקסאד. הוא נכנס ללימודים באקדמיה הימית הצרפתית ב-1952, וב-1954 נכנס לשירות בצי הצרפתי. הוא שרת על מגוון ספינות כנווט וכשולה מוקשים. כמו כן, מילא תפקידי מטה שונים. בין 1984–1986 שימש כמפקד כוחות הצי הצרפתי בים התיכון, ובין 1986–1988 שימש כמפקד כוחות הצי באוקיינוס ההודי. לאחר מכן שימש כראש הקבינט הצבאי עד 1989, אז הועבר לשמש כראש המטה הצבאי של נשיא צרפת פרנסואה מיטראן. בתפקידו זה היה לו חלק חשוב בקבלת ההחלטות בצרפת בזמן מלחמת המפרץ. ב-24 באפריל 1991 מונה לנקסאד לראש מטה הכוחות המזוינים (מקביל לרמטכ"ל). בתקופתו, הוא נאלץ להתמודד עם השלכות רצח העם ברואנדה, ולנהל את הפעילות הצרפתית במלחמת בוסניה. הוא התפטר מתפקידו ב-9 בספטמבר 1995 בעקבות ביקורת נוקבת שהטיח בו הנשיא ז'אק שיראק בנושא ניהול המלחמה בבוסניה. לאחר התפטרותו, מונה לנקסאד לשגריר צרפת בתוניסיה, וכיהן בתפקיד עד 1999. החל מ-2008 הוא משמש כנשיא האקדמיה הימית הצרפתית. ביוגרפיה רשמית, באתר הצבא הצרפתי
מדיירה (נהר)

הנהר מדיירה (בפורטוגזית: Rio Madeira), יובל של האמזונאס (צפון ברזיל), נחשב ליובל הארוך בעולם. אורכו 3,380 ק"מ וספיקתו 18,300 קוב לשנייה, המהווים 10.6% מספיקת האמזונאס במקום השפך. מי הנהר עכורים וצבעם חום-צהוב. הנהר מתחיל בגבול ברזיל–בוליביה, בנקודת המפגש בין נהר בני לבין הנהר ממורה, שאליהם מתלכדים מימיהם של שלושה נהרות גדולים נוספים: סן מיגל, גואפורה, ומדרה דה דיוס. הנהר מדיירה נשפך לאמזונאס 160 ק"מ מזרחית למנאוס. מפלי מדיירה נמצאים במעלה הנהר ומסילת ברזל באורך 350 ק"מ עוקפת אותם. הנהר חולף בעיר פורטו וליו ('הנמל הישן'), המהווה את בירת מדינת רונדוניה. נמל זה משמש נקודת מוצא לספינות הממשיכות עד האוקיינוס האטלנטי, תוך שהן שטות בחלק הנהר הכשיר לשיט, שאורכו 1,070 ק"מ. מדיירה, באתר אנציקלופדיה בריטניקה (באנגלית) Long-term discharge evolution in the Madeira river at Porto Velho (South of the Amazon Basin) ערך זה הוא קצרמר בנושא נהרות ונחלים ובנושא גאוגרפיה של ברזיל. אתם מוזמנים לתרום לוויקיפדיה ולהרחיב אותו.
טיסהסלש

טיסהסלש (בהונגרית: Tiszaszőlős) הוא כפר במחוז יאס-נא'קון-סולנוק, בנפת טיספירד. הכפר ממוקם בחלק הצפוני של המחוז, על הגבול של הנאג'קונשאג ההיסטורי, על הגדה השמאלית של נהר הטיסה ואגם טיסה. העיר הקרובה ביותר היא טיספירד, כ-8 ק"מ צפונה, בעוד מושב המחוז, סולנוק, נמצא במרחק של 78 ק"מ משם. היישובים השכנים הם כאמור טיספירד מצפון, Tiszaigar ממזרח, Tiszaderzs ממערב ו-Tiszaszentimre מדרום מערב. הכפר גובל במערב ובצפון-מערב בכפר אוילרינצפלווה. נתיב הגישה החשוב ביותר לכפר הוא כביש 3216, ניתן להגיע אל היישוב גם ברכבת בקו הרכבת קרצג-טיספירד, שיש לו תחנת עצירה בסמוך למקום. תחנת הרכבת ממוקמת בקצה המזרחי של האזור הפנימי, נגישה בכביש ציבורי מכביש 32, המסתעף מכביש 3216. הניתן להגיע גם בכביש משני מספר 318 הידוע כדרך פרנץ פטר ומשמר את זכרו של אחד מארבעת האנשים המקומיים שנרצחו על ידי הפולשים הרומנים ב-1919. הכפר הוא יישוב מתקופת ארפאד. שמו הוזכר לראשונה בצ'רטר בשנת 1256 בשם זאולאוס. על סמך הממצאים הארכאולוגיים שנמצאו בכפר, נקבע כי חיו שם אנשים כבר בתקופה הפרהיסטורית. זה נתמך על ידי הממצא המפורסם מהתקופה הכלקוליתית, שעלה לפני השטח בשנת 1839 כאשר החוף ליד יישוב סמוך קרס במהלך שיטפון לאחר מכן. הממצא, מטבע זהב נמצא כיום בווינה, והיה שייך בהחלט לנסיך מהתקופה הכלקוליתית. האזכור הבא בכתב הוא מימי הביניים. תושבי הכפר ברחו או התמעטו דרמטית במהלך הכיבוש והמלחמות הטורקיות (הונגריה העות'מאנית), אך הם תמיד חזרו ובנו מחדש את כפרם. הקידומת "טיסה" מתוארכת למאה ה-17 ומאז מופיע בשם הכפר. מאוחר יותר, מופיעה התוספת "סלש" (Szöllős) כלומר "כרם" והפך קבוע בשם. השם נבע מענבי בר שגדלו על גבעות נהר הטיסה. בשנת 1910, 2554 מתוך 2555 תושבי היישוב היו הונגרים. מתוכם, 404 היו רומים קתולים, 2,083 קלוויניסטים ו-50 יהודים. אנדרטת מלחמת העולם אנדרטת המרד ההונגרי 1956 מצבת 15 במרץ הכנסייה הקלוויניסטית חוות זרעי ענבים זיקוק ברנדי והציוד מגדל מים בית כפרי בן שתי קומות נמל ארניושי נמל קטמרן ז'יגמונד סלשי (1872–1953) היה סופר, עיתונאי יהודי-הונגרי. אישטוואן זאגון (במקור פליישל, בהונגרית: Zágon István; טיסהסלש, 30 באוקטובר 1893 – בודפשט, 10 בינואר 1975) היה מחזאי יהודי-הונגרי, עיתונאי, דרמטורג, מתרגם ספרותי, הומוריסטן. אגם טיסה הוא האגם השני בגודלו בהונגריה ויש לו חי וצומח מגוונים. קמפינג, דיג, טיולי הליכה ושייט אפשריים גם כן. הנמלים נמצאים במרחק של 5 ק"מ מהכפר. מבשלת Falusi Patika Látavny Pálinka נפתחה בשנת 2012. כאן ניתן לראות את הטכנולוגיה של ייצור הברנדי, את סוד ייצור הברנדי וכן ציוד זיקוק היסטורי וגם מודרני. Györffy György: Az Árpád-kori Magyarország történeti földrajza. Tiszaszőlős történelme (dr. Vadász István) מדיה וקבצים בנושא טיסהסלש בוויקישיתוף אתר האינטרנט הרשמי של טיסהסלש (בהונגרית) האתר הרשמי של טיסהסלש טיסהסלש באתר uzazom.com
Rae

Rae (בעברית: ריי) הוא אלבום האולפן השני של הזמרת-יוצרת האמריקאית אש. האלבום יצא לאור ב-14 באוקטובר 2022 על ידי חברת התקליטים Mom + Pop. מתוך האלבום יצאו שבעה סינגלים. ב-7 במאי 2021, הוציאה אש את אלבום הבכורה שלה Ashlyn, שזכה לביקורות חיוביות. אש אמרה שאלבום הבכורה הושפע מאוד מגירושיה והתחושות הקשות שבאו אחריהם. מנגד, היא אמרה שהאלבום Rae מביע תחושות "ביטחון עצמי, חופש מיני, ריגוש ויציאה לחופשי". סינגל הבכורה, "Another Man's Jeans", יצא לאור ב-3 במרץ 2022. אש ביצעה את הרצועה ב-19 במאי ב"לייט נייט עם סת' מאיירס". הסינגל השני, "Hope You're Not Happy, יצא לאור ב-6 במאי 2022. ב-22 ביוני 2022, לצד יציאת הסינגל השלישי, "Angry Woman", הוכרז האלבום Rae ותאריך יציאתו; 14 באוקטובר 2022. הקליפ של "Angry Woman" בוים על ידי ג'ייסון לסטר, בהשראת המיצג של יוקו אונו "Cut Piece" (אנ') מ-1964. כמו במיצג של אונו, בסרטון נראית אש כשבגדיה נחתכים מגופה בהדרגה עד שהיא עירומה בצילום האחרון. הסינגל הרביעי, "Shower With My Clothes On", יצא לאור ב-29 ביולי 2022. הסינגל החמישי, "Emotional", יצא לאור ב-26 באוגוסט 2022. הסינגל השישי, "Love Is Letting Go", יצא לאור ב-23 בספטמבר 2022. הסינגל השביעי, "OMW", יצא לאור ב-12 באוקטובר 2022. מידע על האלבום Rae באתר MusicBrainz האלבום Rae באתר Discogs האלבום Rae באתר אפל מיוזיק Kenneally, Cerys (22 ביוני 2022). "Ashe announces second album with new single "Angry Woman"". The Line of Best Fit. נבדק ב-17 ביולי 2022. {{cite web}}: (עזרה) Aswad, Jem (7 במאי 2021). "Ashe's 'Ashlyn' Is an Eccentric and Effervescent Debut Album From a Giant Young Talent". Variety (באנגלית אמריקאית). נבדק ב-18 במאי 2021. {{cite web}}: (עזרה) DeVille, Chris (10 במאי 2021). "Ashe Seems Far Too Self-Assured To Care Whether You Think She's Corny". Stereogum. נבדק ב-17 ביולי 2022. {{cite web}}: (עזרה) John, Sarah (11 ביולי 2022). "Ashe Cuts Away the Past for New Era". V. נבדק ב-17 ביולי 2022. {{cite web}}: (עזרה) "Late Night with Seth Meyers S9 E103". NBC. 19 במאי 2022. נבדק ב-17 ביולי 2022. {{cite web}}: (עזרה) Kenneally, Cerys (9 במאי 2022). "Ashe releases new single "Hope You're Not Happy"". The Line of Best Fit. נבדק ב-17 ביולי 2022. {{cite web}}: (עזרה) Kaye, Ben (22 ביוני 2022). "Ashe Announces New Album Rae, Shares New Single "Angry Woman": Stream". Consequence. נבדק ב-17 ביולי 2022. {{cite web}}: (עזרה) Major, Michael (22 ביוני 2022). "Ashe Announces Sophomore Album 'Rae'". BroadwayWorld. נבדק ב-17 ביולי 2022. {{cite web}}: (עזרה) "Rae by Ashe". Apple Music. נבדק ב-18 ביולי 2022. {{cite web}}: (עזרה) Release formats for Rae on July 22, 2022: "RAE DELUXE BUNDLE". Ashe Official Store. נבדק ב-22 ביולי 2022. {{cite web}}: (עזרה) "RAE VINYL BUNDLE". Ashe Official Store. נבדק ב-22 ביולי 2022. {{cite web}}: (עזרה) "RAE LP (STORE AND TOUR EXCLUSIVE)". Ashe Official Store. נבדק ב-22 ביולי 2022. {{cite web}}: (עזרה) "RAE CD". Ashe Official Store. נבדק ב-22 ביולי 2022. {{cite web}}: (עזרה) "RAE CASSETTE". Ashe Official Store. נבדק ב-22 ביולי 2022. {{cite web}}: (עזרה) "RAE DIGITAL DOWNLOAD". Ashe Official Store. נבדק ב-22 ביולי 2022. {{cite web}}: (עזרה) "Rae". Apple Music (US). 22 ביולי 2022. נבדק ב-22 ביולי 2022. {{cite web}}: (עזרה)
עונת 1981/1982 בליגת המשנה ההולנדית

עונת 1981/1982 בליגת המשנה ההולנדית הייתה העונה ה-26 של ליגת המשנה ההולנדית, שהיא הליגה ההולנדית השנייה. בסיום עונה זו, פורטונה סיטארד, הלמונד ספורט ואקסלסיור רוטרדם העפילו לליגה הראשונה. על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, 16 ששיחקו בעונה הקודמת בליגה, אליהן הצטרפו, היורדות מליגת העל, וחנינגן ואקסלסיור רוטרדם. ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הקבוצות במקומות 1 ו-2 העפילו לליגה הראשונה. הקבוצות שהעפילו לפלייאוף הדירוג התמודדו בבית פנימי והמנצחת העפילה לליגה הראשונה. החל מעונה זו מספר העולות לליגת העל ההולנדית גדל ל-3. הליגה צומצמה מ-19 ל-18 קבוצות עקב התפרקותה של פ.צ. פלארדנינגן. הליגה חולקה ל-4 סבבי דירוג, סבב 1 בן 9 מש', סבב 2 בן 8 מש' סבב 3 בן 9 מש' וסבב 4 בן 8 משחקים כ-34 משחקים בסף הכל. בסיום כל סבב המדורגת ראשונה קיבלה כרטיס לפלייאוף הדירוג.
Secret

האם התכוונתם ל... Secret (שיר של מדונה) משנת 1994 Secret (אלבום של איומי האמאסאקי) משנת 2006 סוד (פירושונים)
כיפת לא

כיפת לא או כיפת לואו או כיפת לוא או לואו דואום (באנגלית: Law Dome) היא כיפת קרח גדולה הממוקמת בסמוך מדרום לכף פוינסט, באזור ארץ וילקס שבאנטארקטיקה. גובהה של הכיפה 1,395 מטרים מעל פני הים, היא גובלת בקרחון טוטן שממזרח לה ובקרחון ונדרפורד, שממערב לה. על המדרון המזרחי של הכיפה מצוי קרחון ויליאמסון. מספר קרחונים קטנים נוספים ממוקמים על המדרון הצפוני של הכיפה. הכיפה מופתה באופן גס על ידי הסקר הגאולוגי של ארצות הברית, בהתבסס על תצלומי אוויר שצולמו על ידי צי ארצות הברית במהלך מבצע הייג'אמפ (מבצע קפיצה לגובה), שנערך בעונת המחקר (הקיץ האנטארקטי) שבשנים 1946–1947. כמו כן נחקר אזור הכיפה, במסגרת סקרים קרחוניים וגאופיזיים אינטנסיביים שבוצעו על ידי משלחת החקר האנטארקטית הלאומית של אוסטרליה בין השנים 1962–1965. שמה של הכיפה ניתן לה על ידי ועדת השמות האנטארקטיים של אוסטרליה. כיפת הקרח נקראת על שם פיליפ לא (Phillip Law), שהיה דירקטור בחטיבת המחקר האנטארקטית של אוסטרליה (Australian Antarctic Division) בין השנים 1949–1966. Law Dome - Gazetteer, Australian Antarctic Data Centre
פורנוגרפיה במזרח התיכון

פורנוגרפיה במזרח התיכון תועדה ונחקרה במשך זמן על ידי חוקרים. למרות ששידור וגישה לאינטרנט לפורנוגרפיה מוגבלים או אסורים במדינות רבות באזור, גישה נרחבת לפורנוגרפיה זמינה באמצעות צלחות לוויין. ברוב מדינות המזרח התיכון, אשר יש בהן רוב ערבי (בהם, עיראק, איראן, האמירויות וסעודיה), הפורנוגרפיה אינה חוקית.[דרוש מקור] עם זאת, בשל גישה רחבה לאינטרנט (במיוחד הורדת תוכניות) וקיומו של שוק שחור בקנה מידה גדול בסרטים מערביים, חוק באיראן הועבר באמצע 2007 על ידי הפרלמנט, אשר נתון לאישור של מועצת השומרים, מפיקי סרטים פורנוגרפיים יעמדו בפני הוצאה להורג אם יימצאו אשמים בנוגע לכך. פורנוגרפיה זמינה למשתמשים בחלק מועט של מדינות במזרח התיכון, כגון אזרבייג'ן, לבנון, ישראל ואף טורקיה והפקת פורנוגרפיה חוקית גם במדינות אלו. בספטמבר 2011, כנופיה לבנונית-סורית המעורבת בקידום סרטי פורנוגרפיה נעצרה על ידי כוחות הביטחון הכלליים הלבנוניים, לפי סוכנות הידיעות הלאומית של לבנון. הקבוצה מכרה את הסרטים בתקליטורי DVD לקטינים באזורים שונים בלבנון. Gardner, Frank (10 May 2000). Saudis 'defeating' internet porn, BBC News (1 Sept 2014). Lebanese Internet providers to block porn websites, The Daily Star (Lebanon) (27 Sept 2010). Unveiling the Middle East’s sex industry, Salon "Death Penalty For Porn In Iran?". Cbsnews.com. נבדק ב-12 באוקטובר 2014. {{cite web}}: (עזרה) "Archived copy". אורכב מ-המקור ב-2017-05-07. נבדק ב-2016-07-05. {{cite web}}: (עזרה) Sex in Azerbaijan - Ñåêñ â Àçåðáàéäæàíå - Azerb.com, www.travel-images.com "Pornography". The Times of Israel. "Authorities arrest Syrian-Lebanese porn gang". The Daily Star Newspaper - Lebanon. נבדק ב-12 באוקטובר 2014. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פורנוגרפיה במזרח התיכון".
טרון (סרט)

טרון (באנגלית: TRON) הוא סרט מדע בדיוני של חברת וולט דיסני משנת 1982, בכיכובם של ג'ף ברידג'ס בתפקיד קווין פלין (והתוכנה קלו) וברוס בוקסלייטנר בתפקיד אלן בראדלי (והתוכנה טרון). הסרט מתהדר בעיצובים ויזואליים ייחודיים לשנה בה יצא, והוא בין הראשונים שנעשה בו שימוש נרחב בגרפיקת CGI על ידי אולפני הסרטה. הסרט הוא אב הטיפוס של כל סרטי "מטריקס" ודומיו. בשנת 1997 קיבל האנימטור קן פרלין פרס אוסקר בקטגוריית ההישג הטכני על המצאתה של שיטת מיפוי פרוצדורלית בשם "Perlin Noise", שהומצאה במיוחד עבור הסרט "טרון" ומאז שימשה בעשרות סרטים ומשחקי מחשב. קווין פלין הוא מתכנת משחקי וידאו צעיר ומוכשר העובד בחברת התוכנה ENCOM. הוא מפתח מספר משחקי וידאו בשעותיו הפנויות ושומר אותם על המחשב המרכזי של החברה במטרה לפתוח יום אחד חברת משחקים משלו, אך המשחקים נגנבים על ידי עובד אחר בחברה, אד דילינג'ר (דייוויד וורנר), אשר מונע מפלין גישה לשרת ומציג אותם כאילו הם שלו וזוכה לקידום. בעקבות זאת פלין מתפטר (או מפוטר, זה לא ברור). דילינג'ר יוצר תוכנת מחשב (Master Control Program או MCP) בעלת בינה מלאכותית אשר מפתחת מודעות עצמית ומשתלטת על עולם המחשב ועל התוכנות שבו. שלוש שנים אחר כך, פלין מנסה שוב ושוב לפרוץ למחשב הראשי כדי למצוא הוכחות שהמשחקים הם פרי פיתוחו אך ללא הצלחה. הוא מתגנב לתוך החברה בעזרת ידידיו הוותיקים כדי לנסות למצוא הוכחות אך נשאב לתוך עולם המחשב על ידי התוכנה הראשית (ה-MCP) וגם סארק (עוזרו של ה-MCP). שם הוא נאלץ להתחרות בסדרת משחקים כמו מרוץ אופנועים וירטואלי נגד תוכנות אחרות (בדומה לגלדיאטורים). הוא מתחבר לתוכנה אבטחה בשם טרון (שהיוצר שלה הוא ידידו אלן בראדלי) וביחד הם יוצאים כדי להשמיד את התוכנה הראשית. הסרט היה הסרט הראשון באורך מלא שעשה שימוש בטכנולוגיית CGI ליצירת דמויות ועצמים ממוחשבים. בקופות הסרט לא עמד בצפיות של דיסני למרות שמכר הרבה כרטיסים ואף קיבל ביקורות טובות, הוא נחשב לסרט חשוב בהתפתחות הגרפיקה הממוחשבת הקולנועית ולסרט קאלט בקרב קהילות האקרים וגיקים למיניהם. האמנית היטו שטיירל לוקחת השראה מהסרט בעבודה Factory of the Sun (מפעל השמש) מ-2015. אחת הסיבות לכישלון הסרט נעוצה בעובדה שהוא יצא ב-1982, בתקופה שלרוב האנשים לא היה הרבה ידע במושגים שונים שמופיעים בסרט כגון RAM ווירוס מחשב. רק בתחילת שנות ה-90 הסרט חזר לתודעה הציבורית. בשנת 2004 יצא משחק המחשב "טרון 2.0" כמשחק המשך לסרט. הרבה סרטים (כדוגמת "מטריקס") שאבו ממנו אלמנטים עלילתיים על מציאות מדומה. בכנס קומיק-קון שנערך בסן דייגו ב-24 ביולי 2008 שוחרר קדימון לסרט המשך ל"טרון", בשם "טרון: המורשת". אתר האינטרנט הרשמי של טרון (באנגלית) "טרון", במסד הנתונים הקולנועיים IMDb (באנגלית) "טרון", באתר נטפליקס "טרון", באתר AllMovie (באנגלית) "טרון", באתר Rotten Tomatoes (באנגלית) "טרון", באתר Box Office Mojo (באנגלית) "טרון", באתר Metacritic (באנגלית) "טרון", באתר אידיבי "טרון", באתר דיסני+ סרטים (באנגלית) "טרון", במסד הנתונים הקולנועיים KinoPoisk (ברוסית) "טרון", ביקורת על הסרט באתר "עין הדג" עידית פרנקל‏, מגה-טרון: לקראת עליית "טרון: המורשת", באתר וואלה, 13 בדצמבר 2010 C Magazine / Hito Steyerl: Factory of the Sun, C Magazine, ‏2016-06-01 (באנגלית)
מוחמד כתיר

מוחמד "מו" כתיר אל-חאוזי (בספרדית: Mohamed "Mo" Katir El Haouzi; נולד ב-17 בפברואר 1998) הוא אתלט ספרדי, זוכה מדליית ארד באליפות העולם (יוג'ין 2022) בריצת 1500 מטר. כתיר נולד באל-קסר אל-כביר שבמרוקו, ובגיל חמש עבר לספרד. בחודש אוקטובר 2019 קיבל אזרחות ספרדית. באליפות אירופה באולם שנערכה בשנת 2021 בטורון שבפולין סיים כתיר במקום הרביעי בריצת 3000 מטר, בתוצאה של 7:49.72 דקות. באולימפיאדת טוקיו שנערכה מאוחר יותר באותה שנה בטוקיו שביפן סיים כתיר במקום השמיני בריצת 5000 מטר, בתוצאה של 13:06.60 דקות. באליפות העולם שנערכה ביוג'ין, אורגון שבארצות הברית ביולי 2022 זכה כתיר במדליית ארד בריצת 1500 מטר בתוצאה של 3:29.90 דקות, אחרי ג'יין וייטמן מהממלכה המאוחדת (3:29.23 דקות) ויקוב אינגבריגטסן מנורווגיה (3:29.47 דקות). מוחמד כתיר ניצח בריצה 1500 מ' בהמשחקים האירופיים עם תוצאה 3:36:95 שהיא שיא המשחקים. הוא הקדים את איזק נאדר מפורטוגל (3:37.37) ונילס לארוס מהולנד (3:37.59). ריצת 1500 מטר: 3:28.76 דקות (2021) ריצת 3000 מטר: 7:27.64 דקות (2021) ריצת 5000 מטר: 12:50.79 דקות (2021) ריצת 1500 מטר: 3:36.89 דקות (2021) ריצת 3000 מטר: 7:35.29 דקות (2021) מדיה וקבצים בנושא מוחמד כתיר בוויקישיתוף מוחמד כתיר, ברשת החברתית אינסטגרם מוחמד כתיר, באתר olympedia.org מוחמד כתיר, באתר התאחדות האתלטיקה הבין-לאומית
סאדה ויליאמס

סאדה ויליאמס (באנגלית: Sada Williams; נולדה ב-1 בדצמבר 1997) היא אתלטית מברבדוס, ופעמיים ברציפות זוכת מדליית ארד באליפות העולם (יוג'ין 2022 ובודפשט 2023) בריצת 400 מטר. ויליאמס נולדה בברידג'טאון שבברבדוס. באליפות העולם שנערכה בלונדון ב-2017 היא סיימה במקום 30 בריצת 200 מטר בתוצאה של 23.55 שניות. במשחקים הפאן-אמריקאיים שנערכו בלימה, פרו ב-8 באוגוסט 2019 היא סיימה במקום שישי בריצת 400 מטר בתוצאה של 52.25 שניות. כחודשיים לאחר מכן, אליפות העולם שנערכה בדוחה, קטר ב-1 באוקטובר היא סיימה במקום עשירי בריצת 400 מטר בשיא אישי חדש של 51.31 שניות. באולימפיאדת טוקיו סיימה במקום תשיעי בריצת 400 מטר בשיא לאומי חדש של 50.11 שניות. באליפות העולם שנערכה ביוג'ין, אורגון ארצות הברית ב-22 ביולי 2022 זכתה ויליאמס במדליית ארד בריצת 400 מטר בשיא לאומי חדש של 49.75 שניות, אחרי שוני מילר-אואיבו מאיי בהאמה (49.11 שניות) ומריליידי פאולינו מהרפובליקה הדומיניקנית (49.60 שניות). באליפות העולם שנערכה בבודפשט, הונגריה באוגוסט 2023 זכתה במדליית ארד בריצת 400 מטר בתוצאה של 49.60 שניות, אחרי מריליידי פאולינו מהרפובליקה הדומיניקנית (48.76 שניות) ונטליה קצ'מרק מפולין (49.57 שניות). בשלב חצי הגמר היא קבעה שיא לאומי חדש של 49.58 שניות. ריצת 100 מטר: 11.57 שניות (2018) ריצת 200 מטר: 22.61 שניות (2016), שיא ברבדוס ריצת 400 מטר: 49.58 שניות (2023), שיא ברבדוס מדיה וקבצים בנושא סאדה ויליאמס בוויקישיתוף סאדה ויליאמס, באתר olympedia.org סאדה ויליאמס, באתר התאחדות האתלטיקה הבין-לאומית
ג'וני סיבילי

ג'וני סיבילי (באנגלית: Johnny Sibilly נולד ב-5 בספטמבר 1987) הוא שחקן אמריקאי, אשר שיחק בין היתר בסדרות הטלוויזיה "פוזה" (2018–2019), "Hacks"‏ (2021–2022) ו"הכי גאים שיש" (2022). סיבילי נולד בכפר הקהילתי מֶטָרִי (אנ') בלואיזיאנה. גדל עם הורים ממוצא קובני ודומיניקני המשרתים קבע בחיל הנחתים של ארצות הברית. המשפחה התגוררה בין היתר בגרמניה, טקסס ומיאמי. בשנת 2018, סיבילי החל לשחק בתפקיד חוזר בדרמת הטלוויזיה "פוזה" . הוא עבר אודישן לסדרה שלוש פעמים לפני שלוהק. בדצמבר 2020, סיבילי החל לארח סדרה פעמיים בשבוע עבור Logo TV בשם "Logo Live", סקירה של הסיפורים המובילים של היום בהשתתפות אורחים מפורסמים. בפברואר 2021, פורסם כי ישחק בתפיד חוזר בסדרת הטלוויזיה "Hacks". בספטמבר 2021 פורסם כי לוהק לתפקיד ראשי בחידוש של סדרת הטלוויזיה "הכי גאים שיש", המשודרת בשירות ההזרמה Peacock. סיבילי הוא קוויר, אקטיביסט ותומך בזכויות להט"ב. ג'וני סיבילי, ברשת החברתית אקס (טוויטר) ג'וני סיבילי, ברשת החברתית אינסטגרם ג'וני סיבילי, ברשת החברתית טיקטוק ג'וני סיבילי, במסד הנתונים הקולנועיים IMDb (באנגלית) "Queery: Johnny Sibilly". Los Angeles Blade. "Billy Porter's FX series 'Pose' to end with upcoming third season". Pittsburgh Post-Gazette. 9 במרץ 2021. נבדק ב-3 באוגוסט 2021. {{cite news}}: (עזרה) "Pose star Johnny Sibilly on his top five fierce moments from the show". Gay Times. נבדק ב-3 באוגוסט 2021. {{cite news}}: (עזרה) "Pose's Johnny Sibilly Announces New Talk Show, Twerks to Celebrate". Out.com. 25 בנובמבר 2020. נבדק ב-3 באוגוסט 2021. {{cite news}}: (עזרה) Otterson, Joe (8 בפברואר 2021). "Jean Smart Comedy Series at HBO Max Adds 10 to Cast, Including Hannah Einbinder and Carl Clemons-Hopkins". Variety. Penske Media Corporation. ארכיון מ-29 במרץ 2021. נבדק ב-3 באוגוסט 2021. {{cite web}}: (עזרה) Cordero, Rosy. "'Queer As Folk': Peacock Reimagination Adds Candace Grace, Johnny Sibilly, Devin Way, & Fin Argus". Deadline. נבדק ב-16 בספטמבר 2021. {{cite web}}: (עזרה) "Meet Instagram Hottie Johnny Sibilly". Socialite Life. נבדק ב-7 ביולי 2020. {{cite web}}: (עזרה)
סירן (קנטל)

סירן (בצרפתית: Siran) היא קומונה במחוז קנטל באוברן-רון-אלפ הצרפתי. היישוב ממוקם כ-30 ק"מ מעיר המחוז אוריאק. בשנת 1793 התגוררו ביישוב 1255 תושבים. במפקד אוכלוסין של שנת 1921 מספר תושבים פחת מ-1000. כיום מתגוררים בו פחות מ-500 תושבים. הבניין הבולט בעיירה הוא בניין הכנסייה שנבנה בשנת 1752 ומאז עבר מספר שיפוצים. הוא כולל מגדל בגובה של 25 מטר. ביישוב פועל מוזיאון האקורדיון שמושך אליו תיירים רבים לאורך כל השנה. בזמן מלחמת העולם השנייה בעיר פעלה אמפארו אוטרו שהצילה יהודים וקיבלה הכרה כחסיד אומות העולם. אתר האינטרנט הרשמי של סירן (בצרפתית) מדיה וקבצים בנושא סירן בוויקישיתוף אתר רשמי נתוני אוכלוסייה, 2019 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.